cyanic-selkie/wikianc huggingface dataset:
სან-ხერონიმოშ დეპარტამენტი
რესურსეფი ინტერნეტის
კატეგორია:არგენტინაშ დეპარტამენტეფი
ჯვ. წ. 773
— ახალი წანეფიშ ეჭარუაშახ 773 წანა.
ნაღურა
კატეგორია:
ფონგ-ნჰა-კე-ბანგიშ ერუანული პარკი
thumb| thumb| ფონგ-ნჰა-კე-ბანგიშ ერუანული პარკი (ვიეტნ. Vườn quốc gia Phong Nha Kẻ Bàng, ინგლ. Phong Nha-Ke Bang National Park) იდვალუაფუ ვიეტნამს. მიშაღალირიე იუნესკოშ მოსოფელიშ მონძალაშ ობიექტეფშა. იდვალუაფუ ილიშე 6 კმ-იშ მაშორას.
რესურსეფი ინტერნეტის
კატეგორია:ვიეტნამი კატეგორია:იუნესკოშ მოსოფელიშ მონძალაშ ობიექტეფი ვიეტნამს
ლე-კე
ლე-კე (Les Cayes, Okay) — ნოღა ჰაიტიშ რესპუბლიკაშ ობჟათე-ბჟადალშე, ობჟათე დპარტამენტიშ ადმინსიტრაციული ცენტრი.
ჩინებული მახორუეფი
კატეგორია:ჰაიტიშ ნოღეფი
ავღანეთიშ ნოღეფიშ ერკებული
ავღანეთის აკა მილიონიანი ნოღა რე ქიანაშ ნანანოღა ქაბული, დოსქილადირეფი — მორჩილი ნოღეფი დო დაბეფი რე. ბოლო ბორჯის ცენტრალური სტატისტიკური ორგანიზაციაშით მანჯაფილი გჷმოკითხირიშ ფასებათ, ავღანეთიშ ტერიტორიას მახორუ მახორობაშ მუდანობა 27.5 მილიონი ადამიერი რე.
ავღანეთიშ მახორობა 2013-2014 წანეფიშ სტატისტიკური მუნაჩემეფიშ მეჯინათ, გვალო აკნადგინანს 26,023,100 კოჩის.
სქოლიო
* კატეგორია:ნოღეფიშ ერკებული ქიანეფიშ მეჯინათ
დღა-სერი
დღა-სერი, დიხაუჩაშ ლირული რთაფაშ პერიოდი;ბორჯიშ ართ-ართი ჯინჯიერი ოზჷმალი ართური. გჷმირთუ მურიცხიერი დღა-სერი — აფუნს ბუნიობაშ ჭურჭულიშ მეხჷ დიხაუჩაშ რთაფაშ პერიოდი დო ბჟაშიერი დღა-სერი. მურიცხიელი დღა-სერიშ დოჭყაფუთ იკოროცხუ აფუნიშ ბუნიობაშ  ჭურჭულიშ ჟინი კულმინაციაშ მომენტი (კულმინაცია ცაშ რსხულიშ), ხანგინძარაფათ — თე ჭურჭულიშ ჟირი ალმაჸვენჯური ჟინი კულმინაციაშ შქას ბორჯიშ შქაშონი. თიშ მეჯინათ, თახმი აფუნიშ ბუნიობაშ ჭურჭულს ქოძირჷნა, დო ვარ ოშქარსჷნ (მაართა შვანც ითოლწონენს პრეცესიაშ დო ნუტაციაშ გოლინას, მაჟირას — ხვაბჟაშირი დღა-სერს (თახმი ბჟაში ჟირი ალმაჸვენჯური ჟინი კულმინაციაშ შქას ბორჯიშ შქაშონი), მუდგაშ დოჭყაფუთ იკოროცხუ თახმი ბჟაშ დისკოშ ცენტრიშ გიმენი კულმინაციაშ მომენტი — თახმი შქასერი, დო ოშქაშე ბჟაშიერი  დღა-სერს (ოშქაშე ბჟაშ ანალოგიური კულმინაციეფიშ შქას ბორჯიშ შქაშონი; თიშ დოჭყაფუთ იკოროცხუ  ოშქაშე ბჟაში გიმენი კულმინაციაშ მომენტი — ოშქაშე შქასერი). მურიცხიელი დო ოშქაშე ბჟაშიერი დღა-სერი ირთუ სათეფო (24 სთ), წუნეფო (1440 წნ) დო მერქეფო (86400 მრ). მურიცხიელი  დღა-სერიშ ართური (დღა-სერი, წუნი ვარა მერქა) ოშქაშე ბჟაშიერი დღა-სერიშ 0,9972696 ართულს ომანგჷ. თახმი დო ოშქაშე ბჟაშიერი  დღა-სერეფიშ ხანგინძარობეფიშ გინორთი წანაშ გოძვენას ითირუ მაართა თინეფშეიანიშ თირონობაშ გეშა (ქოძირით ოშქაშე ბჟაშიერი ბორჯი). თე ხანგინძარობეფი ართიანშა მერსხილიე ბორჯიშ თინაფათ.
ლიტერატურა
კატეგორია:კალენდარი
ათენი
ათენი (ბერძ.: Αθήνα IPA /a'θina/) — საბერძნეთიშ ნანანოღა დო არძოშე უკაბეტაში ნოღა მახორობაშ მეჯინათ. ათენიშ აგლომერაციას ოხორანს 3,737,550 კოჩი.
რესურსეფი ინტერნეტის
კატეგორია:ათენი კატეგორია:საბერძნეთიშ ნოღეფი კატეგორია:ევროპაშ ნანანოღეფი
ტირნავა-მიცა
ტირნავა-მიცა (Târnava Mica "ჭიჭე ტირნავა"; Kis-Küküllő; Kleine Kokel) რე წყარმალუ რუმინეთის. წყარმალუ იჭყაფუ კარპატეფიშ გვალეფს, ჰარგიტიშ ჟუდეცის დო გიშმურს მურეშიშ ჟუდეცის, ალბაშ ჟუდეცის. ტირნავა-მიცა ინაკათუ ტირნავა-მარეს, ნოღა ბლაჟის. ჟირხოლო ართო აფორმირენა წყარმალუ ტირნავას, ნამუთ მურეშიშ ნადუ რე. ტირნავა-მიცაშ სიგინძა რე 196 კმ. აუზიშ ფართი 2,071 კვ.კმ.
სხერი
სხერი (Scheur) — წყარმალუ ნიდერლანდეფს, რაინიშ დო მაასიშ დელტას. სიგჷნძა 10 კმ. წჷმიქიმინუ წყარმალუეფიშ აუდე-მაასიშ დო ნიეივე-მაასიშ აკოწყორუათ. მეურს ბჟადალჸურე დო გინმურს ნოღეფს როზენბიურგის დო მაასლეისის. ოორუეშ ზუღას აკათუ ნიეივე-ვატერვეგიშ არხით. 310პქ|მინი|მარჯვნივ|
ქოძირით თაშნეშე
კატეგორია:ნიდერლანდიშ წყარმალუეფი
დიანე კრუგერი
დიანე კრუგერი (Diane Kruger; დ. 15 კვირკვე, 1976, ალგერმისენი, გერმანია) — გერმანალი არტისტი დო ჸოფირი მოდელი. საირქიანო ჩინებაქ აშუ „ტროას“ (2004) გასახიერებული ელენეშ როლით დო „გენაძახა ნაფეშერეფს“ რსულებური ბრიჯითიშ როლით. დიანეს შხირო უძახუნა „დაიანით“ — თიში ჯოხოშ ინგლისური ვარიანტიშ მეჯინათ.
ბიოგრაფია
დიანექ გერმანიაშ დაბა ალგერმისენს დებადჷ ჰაიდკრუგერიშ გვარით. დიამუში მარია-თერეზა ბანკიშ მამუშე რე, მუამუში ჰანს-ჰაინრიხ ჰაიდკრუგერი კომპიუტერეფიშ სპეციალისტი. დიანე რომაულ-კათოლიკური ზალამით მირდჷ დო კათოლიკური სკოლა გათუ. დიანეშ ალკოჰოლი 20 წანაშა ნამორსებუ ვაფუდჷ, თიშენ ნამდა მუამუშიშე ვართ ფერი ონჯარაფალი მაგალითი უღუდჷ თოლიშწოხოლე. დიანეწკჷმა ართო ირდუდჷ თიში უკლაში ჯიმა შტეფანი. დიამუშიქ ხირასქუა სტუდენტურ გოთირუათ პროგრამას მახვამილუ, თიშენ ნამდა დიანეშ ინგლისური ნინაშ რჩქინა გუუჯგუშებუდუკონ. მარდუობას დიანეს ბალერინობა ოკოდჷ, ათეშენ ლონდონიშ ომაფე ობალეტე სკოლას ქინიჭარჷ კურსეფს, მარა კუჩხი იწყუნუ დო ბალერინაშ კარიერასჷთ დეთხუ. დიანექ პარიზიშა მიდართჷ დო მოდელიშ კარიერა დიჭყჷ.
კარიერაშ დაჭყაფური
1997 წანას თიქ ლუკ ბესონიშ „მახუთა ელემენტიშ“ გინოღალას მორსებეფი მიკილჷ, მარა თიმწკჷმა ფრანგული ნინაშ უბაღებუ რჩქინაშ გეშა როლქ ვემიაჩჷ. მორო წორას ბესონქ ალუჩჷ დიანეს გვარი დაუკუნტარებუდუკო დო კრუგერი ქოჸოფედუკო. პარიზის რდჷნ, École Florent-იშ არტისტიშ ორსანტობაშ კურსეფიშ მიკულა დიჭყჷ დო პედაგოგეფიშ ცქვაფა დეინალჷ.
დინეშ დებიუტიქ 2002 წანას იჸუ აკაბუცხაბიუჯეტამ ფილმის „ვირტუოზი“, ნამუთ რეჟისორქ ჟან-პიერ რუქ გინიღჷ, თარი როლეფს დენის ჰოპერი დო ქრისტოფერ ლამ,ბერტი რდესჷ დაკინებულეფი. ფილმიშ პრემიერაქ თურქულ ტელეარხის რდჷ, მუში უკულით VHS-იშ დო DVD-ს ინიჭარჷ დო შხვადოშხვა ქიანეფს გიმიჩჷ ჭიჭე ტირაჟეფით. ფილმის 2002 წანას ხოლო ართი ეპიზოდურ როლქ მაჸუნჷ სედრიკ კლაპიშიშ ფილმის "ვართ ჰოია დო ვართ მოვარიე (გვალო კვარჩხიშე)". 2003 წანაქ დასურო წჷმოძინელქ იჸუ დიანეშო — ფილმიქ „მიშელ ვალიანი — სიჩქარეშ ჸუმენი“ თისი ევროპაშ მასშტაბით ჩინება მეჩჷ.
ჭარაფა
thumb|2009 წანაშ ვენეციაშ კინოფესტივალს მოსოფელი ფასებაქ არტისტის 2004 წანას ეჭანუ, მუჟამსჷთ მეჸუნელო 4 ფილმის ქაკათჷ, თინეფ შქას, ისტორიული ფილმიშ „ტროაშ“ გინოღალას წჷმოძინათ მიკილჷ გიშაგორუა დო ელენეშ როლი მიღჷ. დიანეწკჷმა ართო ფილმის ჰოლივუდიშ მაართა კლასიშ თიჯგურა არტისტეფი არსულენა როლეფს, მუჭომეფით რენა: ბრედ პიტი, შონ პენი, ორლანდო ბლუმი დო შხვეფი.
მორო თე როლი დიანეს ანდვილო ვაშუ, თიშენ ნამდა ელენეშ სხუნუს 3000 ოსურქ მიკილჷ მორსებეფი. გინმაჭყვადალი ფაქტორი თიქი იყუ, ნამდა ელენე ძალამ სქვამი, მარა უჩუნებ არტისტ ოსურს ოკო უსახიერებუდუკო. რეჟისორ ვოლფგანგ პეტერსონიშ მოთხუალათ, დიანეს 7 კგ მაძინალქ აყუ, ელენექ ეკრანს უმოსო ბისქვალქ გიშარჩქინდუკონ. მორო დიანეშ ოკიბირალქ გამართჷ, 2004 წანას მოსოფელიშ ეკრანეფს გიშულირი „ტროაქ“ 500 მლნ დოლარი მოუღჷ. პრემიერაშ უკული პრესაქ დიანეშ „ჰოლივუდიშ მეგორუა“ გიოდჷ. თიში უკული დიანექ მიარე მაღალბიუჯეტამ ფილმის აკათჷ, მარა მაჟირა გიშახონარებაქ ფილმი იშენი კვენტინ ტარანტინოშ გენაძახა ნაფეშერეფი რე, ნამუქჷთ 2009 წანას გიშართჷ მოსოფელიშ ეკრანეფს.
რესურსეფი ინტერნეტის
კატეგორია:გერმანალი არტისტეფი კატეგორია:გერმანალი მოდელეფი კატეგორია:დუნაბადი 1976
ჯვ. წ. 774
— ახალი წანეფიშ ეჭარუაშახ 774 წანა.
ნაღურა
კატეგორია:
ჰოვარდ შორი
ჰოვარდ ლესლი შორი (დ. 18 გიმათუთა, 1946) — კანადარი კომპოზიტორი დო დირიჟორი. ორდო რდჷ გჷნოჩამაშ Saturday Night Live თელი ბენდიშ მაართა ხემანჯღვერი. რე კინოტრილოგიაშ „მარწკინდეფიშ მაზოჯალი“ დო დევიდ კრონენბერგიშ ფილმეფიშ მუსიკაშ ავტორი.
რესურსეფი ინტერნეტის
კატეგორია:კანადარი კომპოზიტორეფი კატეგორია:დუნაბადი 1946
მაჩხალროსო
მაჩხალროსო — ჸალაიბონი კახეთიშ კავკაციონიშ თარ ქჷნდჷრს, წყარმალუეფიშ მაწიმისწყალიშ (ალაზანიშ კვარჩხანი ნადუ) დო მაჩხალორიშ (ჯურმუთიშ კვარჩხანი ნადუ) ოდუდეეფწკჷმა. სიმაღალა 3000 მ. მაჩხალროსოშ ანგანობეფი ეგაფილი რე თუდონიურული თიხაფიქალეფით. გოქუნილი რე ალპური დოლოეფით. ჸალაიბონს გინმურს ცალსაროტი, ნამუთ ლაგოდეხიშ მუნიციპალიტეტის მიორსხუანს დაღესტანწკჷმა.
ლიტერატურა
კატეგორია:საქორთუოშ ჸალაიბონეფი
ბათარია
ბათარია — ოფუტე ბჟადალ საქორთუოს, სამარგალო-ჟიმოლენი შონეშ აკანიშ სანაკიშ მუნიციპალიტეტის. იდვალუაფუ ოდიშ-გურიაშ რზენს, წყარმალუ ცჷიშ (რიონიშ ნადუ) მარძგვან ძგას, ზუღაშ დონეშე 32 მ სიმაღალას. სანაკშე მოჩილათერი რე 4 კილომეტრით. 2014 წანაშ ეჭარუაშ მუნაჩემეფით ოფუტეს ოხორანს 467 ადამიერი.
ლიჩი
ჩინური ლიჩი თაშნეშე ჩინური ლიჩჟი (Lítchi chinénsis, ჩინ.荔枝) — საპინდიშობური ფანიაშ ჯაშ გუმნაღელი, თაშნეშე ჩინებული რე მიჭოთ "ლიჩი", "ლიჩჟი", "ლაიაი", "ლისი", "ჩინური მარგული".
ტროპიკული ჯა, ნამუთ ჩინეთიშ ობჟათე-ბჟაეიოლშე, გუანდუნიშ დო ფუძიანიშ პროვინციეფს ჩანს, სოდე თე ჩანარიშ მოჸონაფა დოფიქსირაფილი რე XI ოშწანურაშე. ლიჩიშ თარი მაწარმალეფი რე ჩინეთი, ნამუსჷთ ეკოჸუნს ინდოეთი, ობჟათე-ბჟაეიოლი აზიაშ დო ობჟათე აფრიკაშ შხვა ქიანეფი. მაღალი იროწვანე ჯა, ლიჩი გიმიღანს მორჩილი ხორცამ გუმნაღელს, ნამუთ გალეშე ვარდიშფერ-ჭითა ფერიშ რე, უჭკომური სქელი კანით, ნამუთ დინოხოლენ გემუან ატატას ფორუნს. ლიჩიშ თასი, თაშნეშე კობუ გუმნაღელი იკათუანს ჰიპოგლიცინს დო თიში დაბალი ჰომოლოგის, გლიცინს, ნამუსჷთ შეულებუ ჰიპოგლიკემია გჷმიჭანუასჷნ, ნამუთ მერსხილი რე გვერდოშქირენულ ინდოარი დო ვიატნამალი ბაღანეფს (ნამუეფჷთ ბრელი ლიჩის ჭკომუნჷნა) ენცეფალოპათიაშ ჩხე დო ჩხურუწკჷმა.
სქოლიო
კატეგორია:საპინდიშობურეფი კატეგორია:ხილი
ბიჰარი
ბიჰარი (बिहार; Bihar) — შტატი ინდოეთიშ ბჟაეიოლს. შტატიშ ნანანოღა დო უდიდაში ნოღა — პატნა. შტატი უხურგანს ნეპალს (ოორუეშე) დო გეჸვენჯი ინდოეთიშ შტატეფს: ჯარხანდი (ობჟათეშე), უტარ-პრადეში (ბჟადალშე) დო ბჟადალი ბენგალი (ბჟაეიოლშე).
გეოგრაფია
300px|left|thumb|ბიჰარიშ რუკა შტატიშ ტერიტორიაშ ფართობი 94 164 კმ² (12-ა აბანი). ბიჰარი წჷმარინუანს დიდი ჸოფიერ დიხამ რზენს. წყარმალუ განგი შტატის გჷშურს ბჟადალშე ბჟაეიოლიშ მალობათ, დო გჷთმორთჷნს შტატის ჟირო. თაშნეშე ბიჰარს მეურს განგიშ მიარემუდანობაშ ნოჸელეფი, ნამუშეთ არძაშე დიდი რე კოსი, განდაკი, სონი, ბურჰი-განდაკი დო ბაგმატი. შტატიშ ტერიტორიაშ ჭიჭე ნორთის, შტატიშ ოორუეშ ელახის იჭყაფუ ჰიმალაეფიშ ლაკადეფი. ბიჰარიშ ობჟათეს გოფაჩილი რე ჩჰოტა-ნაგპურიშ პლატო, ნამუთ 2000 წანაშახ შტატიშ ტერიტორიაშ ნორთი რდჷ, ასე იდვალუადუ შტატი ჯარხანდიშ ტერიტორიას. შტატიშ ცენტრალურ ნორთის იდვალუაფუ მორჩილი სიმაღალაშ ქჷნდჷრეფი.
კლიმატი — ტროპიკული მუსონური. ძალამი რგილი ზოთონჯით დო ჩხე ზარხულით. წანმოწანაშ არძოშე ჩხე ბორჯი რე პირელშე შქა მანგიშა. კვირკვეშე ეკენიაშ ბოლოშა — მუსონეფიშ სეზონი.
ორთა
შტატიშ დოხოლაფირო 6 764 კმ² ტერიტორია ტყალეფითი რე ფორილი, ნამუთ აკმადგინანს ედომუშამი შტატიშ ფართობიშ 7,1 %. ჩანარობას წჷმორინელი რე ფურცელმაცჷმე ესვარილი ტროპიკული ტყალეფით, ჩანს ბამბუკი დო ქვერჩხონი. შტატიშ ფაუნაშ შქას გიშაკერძაფილო გჷშმერთუ განგიშ დელფინი, ნამუთ განგიშ დო ბრაჰმაპუტრაშ წყარმალუეფიშ სისტემას ხე. ამდღარღაშო, დელფინიშ თე გვარობა იფასებუაფჷ მუჭოთ ეშალაფაშ რზას გიმარენჯი გვარობა. შტატიშ ოლქი ბჟადალ ჩამპარანს იდვალუაფუ ნაციონალური პარკი ვალმიკი, ინდოეთიშ ართ-ართი ჸილოშ ტყაჩირი.
ისტორია
ალმახანური შტატი ბიჰარიშ ტერიტორიას, სოდეთ იდვალუაფუდეს უჯვეშაში სახენწჷფოეფი (მაგადჰა, კოშალა, ვაიშალი), ოხორანდჷ დო მოღალენდჷ ბუდა (სიდჰარტა გაუტამა).
ადმინისტრაციული დორთუალა
ბიჰარი ადმინისტრაციულო დორთილი რე 38 ოლქო.
ეკონომიკა
250px|right|thumb|ბიჰარიშ ოფუტეშ ბაზარი შტატიშ ეკონომიკა თარო ორიენტირაფილი რე ნინალაშ სფეროშა, თაშნეშე შანულამი ოფუტეშ მეურნობაშ ბაზა დო შხუ ოწარმებე სექტორი რე. 2008 წანას, ბიჰარიშ ეკონომიკაშ 35 % ოფუტეშ მეურნობაშა მიშჷ, 9 % - წარმებაშა დო 55 % - ნინალაშ სფეროშა. ორეწუე სექტორი ძალამი ხოხინით ივითარებუ ოშქაშეინდური მაძირაფალწკჷმა ელაზჷმაფათ. ინდოეთიშ არძო შტატეფს შქას, ბიჰარს არძოშე დაბალი ედპ უღჷ ართ შურ მახორუშო. 1999—2008 წწ. ედპ-ქ მიძინჷ 5,1 %-ით, ნამუთ ოშქაშეინდურშე დაბალი რდჷ (7,3 %). ეკონია წანეფს შტატიშ ედპ-ს უმოსი მალასიანი ძინა უღუდჷ, 18 % - 2006—2007 წწ.
ტრანსპორტი
ბიჰარს იდვალუაფუ 2 მოქიმინჯე აეროპორტი: Lok Nayak Jayaprakash პატნას დო Gaya Airport ნოღა გაიას. პატნაშ აეროპორტშე რეისეფი ისრულებუაფჷ დელიშა, მუმბაიშა, კალკუტაშა, ლაქნაუშა, ბანგალორშა, ჰაიდარაბადშა, ჩენაიშა, პუნაშა დო რანჩიშა. გაიაშ აეროპორტი — საირქიანო რე, რეისეფი ისრულებუაფჷ კოლომბოშა, სინგაპურშა, ბანგკოკიშა, პაროშა დო შხვ. შტატის რკინაშ შარაშ დო ოავტომობილე შარეფიშ ფართო რშვილი რე. თაშნეშე შანულამი ოტრანსპორტე შანულობა უღჷ განგის, ნამუთ ნთელ წანაშ განობას ონოშეთ ირგებე დო ნამუთ ბიჰარს მიორსხუანს ედომუშამი განგიშ ლეხერს.
ოქიანუეფი
შტატის მიარე დგჷმილი რე, ნამუთ საინტერესო რე შხვადოშხვა რელიგიაშ მახვამერეფშო: ინდუისტეფშო, ჯაინისტეფშო, ბუდისტეფშო დო მუსულმანეფშო. თაშნეშე, ბიჰარს იდვალუაფუ მუსხირენი არქეოლოგიური ობიექტი დო ჯვეში ფორტი.
სქოლიო
* კატეგორია:ინდოეთიშ შტატეფი დო მორსხუე ტერიტორიეფი
მელანი ლორანი
მელანი ლორანი (Mélanie Laurent) — ფრანგი არტისტი, მობირე, მოდელი, ჭარუ დო რეჟისორი. საირქიანოთ ჩინებულქ იჸუ „გენაძახა ნაფეშერეფი“ შოშანაშ როლიშ რსულებაშ გეშა. მეღებული აფუ სეზარიშ ჯილდო.
საჰარაშ არაბეფიშ დემოკრატიული რესპუბლიკა
საჰარაშ არაბეფიშ დემოკრატიული რესპუბლიკა (სადრ) (الجمهورية العربية الصحراوية الديمقراطية; República Árabe Saharaui Democrática (RASD)) — ვაღიარაფილი სახენწჷფო, ნამუთ ვაკონტროლენს სახენწჷფოშ ედომუშამ ტერიტორიას. საჰარაშ არაბეფიშ რესპუბლიკა პრეტენზიას აცხადენს ესპანეთიშ ჸოფილი კოლონიაშ ბჟადალი საჰარაშ ედომუშამ ტერიტორიაშე. ოორუეშე უხურგანს მაროკო, ოორუე-ბჟაეიოლშე - ალჟირი, ბჟაეიოლშე დო ობჟათეშე - მავრიტანია; ბჟადალშე ომძღჷ ატლანტიშ ოკიანე.
მელანი ლორანი
რესურსეფი ინტერნეტის
კატეგორია:ფრანგი არტისტეფი კატეგორია:დუნაბადი 1983 კატეგორია:სეზარიშ მაღვენჯი კინოარტისტეფი
საჰარაშ არაბეფიშ დემოკრატიული რესპუბლიკა
ისტორიული ჯოხოდვალა: ვადი-საჰარა (Rio de Oro) დო სეგიემ-ელ-ჰამრა. ჸოფილი ჯოხო რე ესპანური საჰარა.
ისტორია
1975 წანაშახ თე ტერიტორია ესპნაეთიშ კოლონიათ იკოროცხუდჷ. 1975 წანაშ 6 გერგობათუთას მაროკოშ მაფა ჰასან II-შ დო მაროკოშ ხეშულებაშე, გინხორცილეჷ სტრატეგიული მასობური აქცია "წვანე მელახი". 350 000 ვააკოანჯარაფილი მაროკოალი, თინეფს შქას ოსურეფქ დო ბაღანეფქ ხოლო გეგნორთჷ თე ტერიტორიაშა. უცბას თაქ მუთუნნერი აწმარენჯობა ვაჸოფე, მაროკოალეფქ გეჭოფეს ბჟადალ საჰარაშ ტერიტორია, თაშნეშე თიშა გენშრთჷ ობჟათე ტერიტორიაქ, ნამუსჷთ მავრიტანია აკონტოლენდჷ.
1976 წანას მავრიტანიაქ ვარია გაცხადჷ თე ტერიტროიაშე. ედომუშამო საჰარა მაროკოშ გოლინაშ გიმე რდჷ. კინე თიმ წანას, თე ტერიტორია ალჟირიშე აღიარაფილქ იჸუ მუჭოთ ზოხორინელი ქიანა, ახალ სახენწჷფოს ჯოხოთ გიადჷ საჰარაშ არაბეფიშ დემოკრატიული რესპუბლიკა (სადრ).
სადრ მუჭოთ ზოხორინელი სახენწჷფო აღიარებული რე 45 ქიანაშე, თარო თე ქიანეფი აფრიკაშ დო ლათინური ამერიკაშ სახენწჷფოეფი რე. 1984 წანაშე თე რესპუბლიკა აფრიკაშ რსხუშ მაკათური რე. 1975 წანაშე ასეშახ ქიანაშ პრეზიდენტი რე მუჰამედ აბდელაზიზი. საჰარაშ არაბეფიშ დემოკრატიული რესპუბლიკა გოეროშე მუჭოთ ზოხორინელ ქიანა ნაჩინებჷ ვა რე.
პოლიტიკა
თე ტერიტორიაშ საბოლოო სტატუსი დიო ხოლო ვარე გორკვიაფილი. მაროკოს სიტუაციაშ გიშანწყუალო თე ტერიტორიაშო ავტონომიაშ მეჩამა მიოჩქჷ.
რესურსეფი ინტერნეტის
კატეგორია:ბჟადალი საჰარა
Pink Floyd
პინქ ფლოიდი (Pink Floyd) — ინგლისური როკ-ბუნა, ნამუქჷთ უდიდაშ წჷმოძინას მიოჭირინუ მოსოფელიშ მასშტაბით ფსიქოდელიურ დო პროგრესულ მუსიკას. თინეფიშ ნახანდეფი გჷშაგორილი რე ფილოსოფიური ლირიკათ, სიმსობურ ექსპერიმენტეფით, ალბომეფიშ ინოვაციური კაბრეფით დო ოკონცერტე გჷშულეფიშ ელმაჸუნე ფერუან შოუეფით, სოდეთ თვითან მარსულებერეფი, ჯინჯიერო, მაჟირახარისხამეფი ორდეს. პინქ ფლოიდი მუსიკაშ ისტორიას ართ-ართი არძოშე წჷმოძინელი როკ-ბუნა რე. თინეფს ედომუშამ მოსოფელს გიმოჩამილი აფუნა 200 მილიონშე უმოსი ალბომი, თაჸურეშე 74,5 მილიონი ხვალე ააშ -ს. 1996 წანას ბუნაქ მიშაჸონაფილქ იჸუ როკ-ენ-როლიშ დიდებაშ დარბაზიშა დო მოსოფელს კჷნე დიდი წჷმოძინათ რგებაფულენს.
დუდშე ბუნაშა მიშმეშეს უნივერსიტეტიშ სტუდენტეფი: როჯერ უოტერსი, ნიკ მეისონი, რიჩარდ რაიტი დო სიდ ბარეტი. დირსხუ 1965 წანას დო გვიან 1960-ამეფს პოპულარულო გჷნირთჷ ლონდონიშ ანდერგრაუნდის გჷშულეფით. ბარეტიშ ლიდერობათ, თინეფქ გჷშაშქვეს მაართა ჟირი სინგლი – „Arnold Layne“, „See Emily Play“ დო წჷმოძინელი ოდებიუტე ალბომი The Piper at the Gates of Dawn (1967). გიტარისტი დო ვოკალისტი დევიდ გილმორქ პინქ ფლოიდის სიდ ბარეტიშ ულაშახ მუსხირენი თუთათ ორდო ახოლჷ. ბარეტიშ ულაშ ბაძაძი თიში გაუფრაშებული ჰონიობურ დგომარება რდჷ. ბირეფიშ თარი ავტორიშ ულაშ უკული, ჯინჯიერო დო კონცეფციეფიშ ავტორო როჯერ უოტერსიქ გჷნირთჷ, გიტარისტო დო მაჟირა ვოკალისტო - დევიდ გილმორქ. თე აკოდგინალუათ პინქ ფლოიდიქ მოსოფელიშ მასშტაბიშ წჷმოძინას მიოჭირინუ, ჯინჯიერო ალბომეფით The Dark Side of the Moon, Wish You Were Here, Animals დო როკ-ოპერაშ მეთე The Wall-ით.
რაიტიქ ბუნა 1979 წანას ქჷდიტუ, უოტერსიქ − 1985 წანას, მარა გილმორქ დო მეისონქ (მოგვიანაფილო რაიტიშ დორთაშ უკული) გაგჷნძორეს ალბომეფიშ დინოჭარუა დო ოკონცერტე ტურნეეფი. თინეფი პინქ ფლოიდიშ ჯოხოთ გჷშმეშეს, მუდგაშ გეშათ უოტერსიქ ჸოფილი კოლეგეფიშ მეხჷ სასამართოს იჩიულჷ, მარა განჩინებაქ თიშ მეხჷ იჸუ გიშაღალირქ – დედასურჷ, ნამუდა თინეფს უღუდეს ბუნაშ ჯოხოშ გჷმორინაფაშ ნება. თეშ უკული, პინქ ფლოიდიქ ხოლო ჟირი ალბომი გჷშაშქჷ – A Momentary Lapse of Reason დო The Division Bell. 24 წანაშ უკული, 2005 წანას ბუნაშ ოთხკოჩამ აკოდგინალუაქ გეკინწყუ ხვალე ართი კონცერტიშო, „Live 8“. რაიტიშ ღურაშ უკული, ბუნაშ დოსქილადირი მაკათურეფქ, უოტერსიქ, გილმორქ დო მეისონქ ართიანს აკოხვადეს როჯერიშ ტურნეს The Wall Live ფარგალეფს, 2011 წანაშ 12 მესის ლონდონიშ დარბაზის O2 მანჯებულ კონცერტის, სოდეთ გილმორქ იბირჷ „Comfortably Numb“ დო მეისონქ შხვეფს ახოლჷ ბირაშ „Outside the Wall“ რსულებაშვანს.
ოჭყაფუეფი
როჯერ უოტერსიქ დო ნიკ მეისონქ ართიანი, ლონდონს, რიჯენტ სტრიტიშ პოლიტექნიკურ უნივერსიტეტის გურაფაშვანს გეჩინებაფეს. თინეფქ ქახოლეს ბუნას, ნამუსჷთ კით ნოუბლი დო კლაივ მეტკალფი მიოგანდესჷნ, ოდო ნოუბლიშ და, შილა თე ბუნას ვოკალისტი რდჷ. მოგვიანაფილო ბუნას გჷმორჩქინდჷ ხოლო ართი მაჸალე სტუდენტიქ, რიჩარდ რაიტიქ დო კოლექტივქ გჷნირთჷ სექსტეტო, ნამუსჷთ „Sigma 6“-იქ გიადჷ. თენა რდჷ მაართა ბუნა, სოდეთ უოტერსი მაჸონაფალ გიტარას, რაიტი - რითმულ გიტარას, ოდო მეისონი - გიოშქუმალარეფს მიოგანდჷნ. თინეფწკჷმა ართო გჷშმეშჷ რაიტიშ მაჸალე ცირა ხოლო. თინეფი მიოგანდეს „The Searchers“-იშ ბირეფიშ დორხველ ვერსიეფს დო მაჸალეშ, კენ ჩეპმენიშით ჭარილ მოღეს. ჩეპმენქ კუნტახანით თინეფიშ მენეჯერო დო ბირეფიშ ავტორო გჷნირთჷ.
1963 წანაშ ეკენიას უოტერსიქ დო მეისონქ ქჷდიხორეს სტენჰოუპ გარდენზიშ რაიონს, მაიკ ლეონარდიშ ბინას. თინა პოლიტექნიკურ უნივერსიტეტის გვერდი გუნაკვათაშა მუშენდჷ. ლეონარდი რდჷ განათებაშ ტექნიკაშ (ჯინჯიერო, პროეცირაფონ სინთეეფიშ) დიზაინერი დო გარკვიულ პერიოდიშ მეძენას ბოშეფწკჷმა ართო კლავიშამ ინსტრუმენტეფსჷთ მიოგანდჷ. მეისონქ მოგვიანაფილო ოხორინალო შხვადო გჷნილჷ, ოდო ლეონარდიშ ბინას ახალი სახექ, ბობ კლოუზიქ გამუკორჩქინდჷ. „Sigma 6“ ითირანდჷ ჯოხოეფს. თენერეფი რდჷ: „The Meggadeaths“ „The (Screaming) Abdabs“, „Leonard's Lodgers“, დო „The Spectrum Five“, ოდო საბოლა ჯოხო „The Tea Set“ რდჷ. მეტკალფიქ დო ნოუბლიქ უკულნეშის დორხველი ბუნა ქჷდარსხის დო 1964 წანას უოტერსწკჷმა დო კლოუზწკჷმა ართო ქჷდიხორჷ სიდ ბარეტიქ. 17 წანერ ბარეტიქ ლონდონშა 1963 წანაშ დამორჩილს მორთჷ, კემბერუელიშ ხელუანობაშ კოლეჯიშა ოგურაფალო. უოტერსის თინა ბაღანობაშე იჩინენდჷ, თი ბორჯიშე, მუჟამცჷთ ბას-გიტარისტი შხირას გილეშჷ თიწკჷმა სუმარონ. მუში ავტობიოგრაფიულ წინგის ნიკ მეისონი ჭარუნს: „თიწკჷმა, მუჟამცჷთ არძო ინდივიდუალური მანერათ გჷმოხანტჷნდჷ მანგარ ბოშისჷნ, სიდი ვამოდურო მაჸალური რდჷ; კარაკანო ფშჷ ჩქინი მაართა აკოხვალამა, მუჟამცჷთ თინაქ მაართათ მუმახოლჷ დო გომიჩინებაფუნ.“
თიშ უკული, მუთ „The Tea Set“-იქ მიოდინუ ნოუბლიშ დო მეტკალფიშ ვოკალური შელებეფინ, კლოუზიქ ბუნას წჷმურინუ კრის დენისი, ომაფე ოჰაერე ძალეფიშ ტექნიკოსი. წორას დენისიშ პერიოდის გიადჷ ბუნას „The Pink Floyd Sound“. ბარეტიქ თე ჯოხო დუდო გიშეგორჷ, მუჟამცჷთ კილაძირჷ, ნამუდა ართ-ართი კოლექტივს, მისჷთ თინეფიშ კონცერტეფშა გიშულა ხოლო ულამუდჷნ, უკვე გიოძჷდჷ „The Tea Set“. საბოლათ, ახალი ბუნაშ აკმადგინალი ზიტყვეფქ ეჭოფილქ იჸუ პინქ ანდერსონიშ დო ფლოიდ კაუნსილიშ, ჟირი ბლუზ-მუსიკოსიშ ჯოხოეფშე. თე პერიოდისჷნე დენისიქ ომუშებელო ბაჰრეინშა იჸუ გინოჸონაფილქ დო ოთხურს მაჸონაფალ როლქ ბარეტის მიაჩჷ.
1964 წანაშ ქირსეთუთას ბუნა მაართათ მუშენდჷ სტუდიას, რაიტიშ უმუშო, მით თე ბორჯის გურაფაშე ისვანჯუდჷნ. თიშ უმუკუჯინუო, ნამუდა ართ-ართი მაჸალექ თინეფს სტუდია რსულაშო უფასოთ მიარზუნ, თინეფქ ბჟადალ ჰემპსტედიშ ნაქირებუ ართ-ართი სტუდიასჷთ გამუკორჩქინდეს. ქინიჭარჷ ოთხი ბირაქ − რითმ-ენდ-ბლუზიშ კლასიკათ გინორთელი „I'm A King Bee“, სიდ ბარეტიშ ჟირი ოავტორე კომპოზიციაქ: „Butterfly“ დო „Lucy Leave“, დო „Double O Bo“, ბუნაშ კომპოზიციაქ, ნამუთ, მეისონიშ ალებათ, ისიმედჷ მუჭოთ „ბო დიდლი“ აგენტ 007-იშ თემათ.
ლონდონს „The Pink Floyd Sound“ გჷნირთჷ კენსინგტონ-სტრითის დვალირი კლუბიშ „Countdown“ აბანობურ ბუნათ. გვიანი სერშე ოჭუმარეშა თინეფი მიოგანდეს სუმ 90 წუნამ პროგრამას. მეისონიშ ალებათ, თე პერიოდიქ ეიშანჷ თი მეგორაფათ, ნამუდა ბირეფიშ გაფართანაფა თინეფიშ ხანგინძე სოლოეფით შილებედჷ. მალას თინეფქ ITV-იშ გჷნოჩამაშ „Ready Steady Go!“ ფარგალეფს მანჯებულ სპეციალურ კონკურსის გიმორძგვეს. წჷმოძინა იღვენუ კოლექტივიშ გჷშულაქ ხოლო ართ კლუბის. „The Pink Floyd Sound-იქ“ ხოლო ჟირ როკ-კონკურსის გიმორძგჷ. მუმაშ ჟინჭირაშ დო კოლეჯიშ ლექტორეფიშ ზუკოლით, ბობ კლოუზიქ 1966 წანას ქჷდიტუ ბუნა. ბარეტიქ გჷნილჷ მაჸონაფალ გიტარაშა. „The Pink Floyd Sound“ ჯინჯიერო რითმ-ენდ-ბლუზიშ სტანდარტულ ნომერეფს მიოგანდჷ დო გჷშმეშჷ შხვადოშხვა შანულამ კლუბის, მუნერით რდჷ „Marquee“. 1966 წანაშ მელახის თინეფი თექ პიტერ ჯენერქ, ლონდონიშ ეკონომიკური სკოლაშ ლექტორქ მოსანჭჷ. თიშ ინოხ დიდი ინნახანტა მახვამილეს ბარეტიშ დო რაიტიშით კონცერტის ებირაფილ ხონარიელ ეფექტეფქ დო თიქ, მუში ბიზნეს-პარტნიორ დო მაჸალე ენდრიუ კინგწკჷმა ართო, თინეფიშ მენეჯერო გჷნირთჷ. თიშ უმუკუჯინუო, ნამუდა ჭკობას მუსიკალურ ინდუსტრიას მორჩილ გომორსილობა უღუდჷნ, თინეფქ გარკვიულ თანხეფით ქჷდარსხის კომპანია „Blackhill Enterprises“ დო ქიჸიდეს ბუნაშო ახალი ინსტრუმენტეფი დო ტექნიკა, თინეფ შქას - Selmer-იშ ხონარამ სისტემა. თინეფიშ ხემანჯღვერობათ, თინერ აბანეფს, მუნერით რდჷ „არძო წიმინდეშ დარბაზი“ დო „Marquee“, ბუნაქ გჷნირთჷ ლონდონიშ ანდერგრაუნდული სცენაშ ნორთო. კლუბის „Countdown“ თინეფს მუკმოჸუნდეს ექსპერიმენტეფი ფირჩა კომპოზიციეფწკჷმა დო დასაბაღას პრიმიტიული, მარა ვიზუალურო ეფექტური ფერუან შოუ ხოლო ქიგეუძინეს, ნამუთ იქიმინუდჷ კიდალას პროეცირაფილ სლაიდეფით დო აბანობურ განათებაშ სისტემეფით. ლონდონიშ დუდიშული სკოლაშით დორსხუაფილი ჟურნალიშ „International Times“ პრეზენტაციაშ დღას, ლონდონიშ რაუნდჰაუსის თინეფქ გჷშართეს 2000 მაჯინეშ წოხოლე. კონცერტის ორსუდეს თინერი პიჯეფი, მუნერეფით ორდეს ალექსანდრე ტროჩი, პოლ მაკ-კარტნი დო მერიან ფეითფული. ჯენერიშ დო კინგიშ შხვადოშხვა სოციალურ ფინაწკჷმა კონტაქტიშ მოხვარათ, „The Pink Floyd Sound“ ფირჩას იჸუ გოსხუნილქ გჷმოჩამეფს „The Financial Times“ დო „The Sunday Times“.
პორსუკი
პორსუკი (თურქ. Porsuk Çayı, Kocasu-Porsuk Çayı) რე წყარმალუ თურქეთის. წყარმალუ პორსუკიშ სიგჷნძა რე 448 კმ. ინაკათუ წყარმალუ საქარიას, ნოღა პოლატლიშ ხოლოს. პორსუკიშ წყარპიჯის რე ნოღა ესქიშეჰირი.
Pink Floyd
ოჭყაფუეფი
ბუნაშ ურთიართალაქ „Blackhill Enterprises-წკჷმა“ გენძალიერჷ, მუჟამცჷთ თინეფქ რსულჸოფილ პარტნიორეფო გჷნირთესჷნ. კონტრაქტიშ ირი განი (წჷმმარინაფალი) მინჯენდჷ თიშ 1/6 ნორთის. 1966 წანაშ გჷმათუთაშო ბუნაშ ოკონცერტე პროგრამა უმოსო დორხველი მოღეეფშე აკმოდირთუდჷ. თინეფი გჷშმეშეს სახენწჷფო უნივერსიტეტიშ მანგურ აბანეფს, მარა უმოსი დიდი მასშტაბეფით ჩინებულეფი ვა რდეს. კათოლიკურ ახალნორდულ კლუბის გეგმელი რდჷ თინეფიშ გჷშულა, მარა კლუბიშ მინჯექ უვარუ თინეფს დო მაგისტრატეფქჷთ ქჷდაჸუნეს − თინეფიშ არზით, ბუნაშ გჷშულა მუსიკას ვა წჷმმარინუანდჷ. თენერი არზეფი თინეფიშ აკოქიმინჯალაშ გეშა შხვეფსჷთ უღუდეს, მარა კლუბის „UFO“ თინეფი იშენით ჯგირო მიღეს. ბარეტიშ გჷშულეფი, თიჟამიშ სტატიეფიშ მეჯინათ, დიდებუანი რდჷ, ....თინა ვიშო-აშო გინოლასირი გილასხაპუნდჷ, იმპროვიზაციეფს რდჷ ... ონოჩამა უღუდჷ. თიქ ქომიხუჯუ, თანჯა გოუღალუდუკო დო თინერ სფეროეფშა გემშუჭირინუაფუდუკო, ნამუეფით ძალამი ინტერესუანი რდჷნ. შხვეფს თენა ვა აქიმინედეს. შხირას ნარკოტიკეფიშ თუდო მორჩქილე თინეფიშ მუსიკას გინაფულენდჷ, მარა ბუნა ნარკოტიკეფშე ვარიას რაგადანდჷ — „თეშე მოჩილათირი ვორდით, მჟავა ვა მუკმომჭოფანდეს,  თიშე დუც შორს იბკინენდით, UFO-შ ოგრიმიორეწკჷმა ხოლოს.“ − იშინანდჷ მეისონი.
კონტრაქტი EMI-წკჷმა
მეისონი რაგადანდჷ: „ფსიქოდელიური ყარაფი ჩქინი მუკი-მუკი რდჷ დო ვართ ჩქინი ინოხ“. თეშ უმუკუჯინუო, „The Pink Floyd Sound“ რდჷ ართ-ართი პიონერი ფსიქოდელიური მუსიკაშ ინტერესიშ ჸურე დო მუსიკალური ინდუსტრიაშ ჸურეშე ინტერესის გჷშმეჭანუანდჷ. შხვადოშხვა ხონარიშინმაჭარალ კომპანიაწკჷმა კონტაქტიშ დორსხუაფაშვანს ჯო ბოიდიქ დო ბრაიან მორისონქ ბჟადალ ჰემპსტედის, სტუდიას „Sound Techniques“ ბუნას დინაჭარაფეს „Arnold Layne“ დო ინსტრუმენტული კომპოზიციაშ „Interstellar Overdrive“ ვერსია. სასექსის გინოღალირქ იჸუ „Arnold Layne“-იშ პრომო-ფილმიქჷთ. Polydor-იშ ჸურეშე დოინტერესაფაშ უმუკუჯინუო, გეფორმჷ კონტრაქტიქ EMI-წკჷმა. ბუნაქ ავანსიშ სახეთ 5,000 ფუნტი ეჭოფჷ. გურგაჩამალი რე, ნამუდა ბოიდი თე კონტრაქტიშ მოკათაფე ვა ჸოფე.
„Arnold Layne“ გინირთჷ პინქ ფლოიდიშ (არტიკლი „The“ გეშალჷ თინეფიშ ჯოხოდვალაშე 1967 წანას) მაართა სინგლო, ნამუქჷთ გჷშაშქუმალირქ იჸუ 1967 წანაშ  11 მელახის. თის ნაშინეფი რდჷ პიჯი, მით ხირულენდჷ დო მიკმიქუნანდჷ ოსურიშ მუკოქვენჯის. თენერ ისტორიაშ გეშა, მუსხირენი რადიოსადგჷმქ თინა აკრძალჷ ქოთ. მორო, ჩინებული რე, ნამუდა ბრიტანულ ჩარტის თიქ იშენით #20 აბანი დეკინჷნ. თე ბორჯიშო ბუნაშ ოთხხოლო მაკათურს მეტებული აფუდჷ გურაფა ვარა სამუშა. Bedford-იშ ჯვეში ფურგონი თინეფქ Ford Transit-ით დოთირუეს, ნამუდგათ 1967 წანას ინგლისი მილეს დო 200-შე უმოსი კონცერტი გამანჯეს (წოხოლენი წანაწკჷმა ალაზიმაფათ 10-შახ დიდი მუდანობათ). თინეფს ქახოლჷ ტურ-მენეჯერი პიტერ უინ უილსონქ, ნამუდგაწკჷმათ ბარეტი თეიშახ ართ ბინას ოხორანდჷნ. უილსონქ გაახალჷ თინეფიშ განათებაშ სისტემა დო ქჷგეუძინჷ თი ბორჯიშო ნოვატორული ელემენტეფი - სარკეეფი, გოზინდილი პრეზერვატივეფი, პოლარიზატორეფი - მუდგათ კონცერტეფს ინტერესუან ვიზუალური ეფექტეფი აკმიქიმინუდჷ. უკული სინგლიშ სახეთ ბუნაქ კჷნე თი წანაშ 16 მანგის See Emily Play გჷშაშქჷ. თიში ოკონცერტე პრემიერაქ აკოდირთჷ თეიშახ, ლონდონს, კჷნე თი წანაშ  მესის, დიაფალ ელისაბედიშ დარბაზის, სოდეთ ბუნაქ თაშნეშე გჷმირინუ დარბაზის ხონარიშ გუმანაწილებერ უნიკალური სისტემა აზიმუთ კოორდინატორი. BBC-იშ გჷნოჩამას Look of the Week აკოდირთჷ თინეფიშ გურგაჩამალი ოტელევიზიე გჷშულაქ, სოდეთ ერუდირაფილ დო მიკმაჭოფალ უოტერსიქ დო ბარეტიქ უგამეს მაჸონაფალ ჰანს კელერიშ კონწარ კითხირეფს. ახალ სინგლის Arnold Layne-შე უმოსი დიდი წჷმოძინაქ ხვადჷ თიათ. 2 მარაშ უკული თიქ მოხვადჷ ჩარტიშ #17 აბანს. თიქ თაშნეშე ირსულჷ BBC-იშ გჷნოჩამას Top Of The Pops - მორო, თე გჷნოჩამაშ ტრადიციეფიშ მეჯინათ, ფონოგრამაშ ალაჸუნალათ. თეშ უმუკუჯინუო, სინგლიქ ჩარტის #5 პოზიციაშახ ქეიკინჷ დო მოთხუალაქ ბირაშენ მიძინჷ. მარა გეგმელი მასუმა გჷშულაქ გჷნოჩამას ვა აკოდირთჷ, თიშენ ნამუდა ბარეტიქ დუდო ივარუ თენა.
წორას თი პერიოდის ბუნაშ შხვა მაკათურეფქ სიდიშ ერთის მუდგარენი სარკოეფს მუთმოსანჭუნდეს. 1967 წანაშო თინა უკვე ლსდ-შ აქტიური მახვარებუ რდჷ. ართ-ართ შოუს მეისონქ ქოძირჷ, ნამუდა სიდი რდჷ მიმალ მოლინეფშე რსულაშო მოხარცქილინ: „რდჷ დო ვარი თენა ხვალე ნარკოტიკული მოქინაფა ვარა უმოსი ორთაშობური, ნერვული აბორჯება, ამუდღარშახ ვა მიჩქჷ“.
The Piper at the Gates of Dawn
პინქ ფლოიდიშ EMI-წკჷმა კონტრაქტიშე ისოფეს ბრაიან მორისონქ, თინეფიშ აგენტიქ დო პროდიუსერქ EMI-შე დო ნორმან სმითიქ. ბუნას დავალებაქ ქჷმიაჩჷ, ქინუჭარაფუდუკო ოდებიუტე ალბომი EMI-იშ დორხველ ები როუდიშ სტუდიას (ლონდონი). თექ ოთხურს მუკმოჸუნდჷ ექსპერიმენტეფი თ.გ. „კონკრეტული მუსიკაშ “ გჷნართათ. ართშა თინეფი მეჭანაფილეფი ორდეს ართ-ართი სტუდიაშა, სოდეთ ბითლზი ენმაჭარანდჷ ბირასჷნ „Lovely Rita“. 2005 წანას გჷშაშქუმალირ ავტობიოგრაფიას მეისონი ეშანჷნს, ნამუდა ალბომიშ ინოჭარუაშ ბორჯის ბუნას პრობლემეფი ვა ნოღვე, მარა სმითიშ მეჯინათ, ბარეტი ვეთოლწონენდჷ ზუკოლუეფს დო კრიტიკას. The Piper at the Gates of Dawn, მუჭოთ თის გიადჷნ, გჷშართჷ 1967 წანაშ მარაშინათუთას დო ბუნა კჷნე მიკმიჭოფანდჷ მიარე მორჩქილეს კლუბ UFO-ს. მარა ბარეტიშ დგომარებაშ გაუფრაშება თინეფს სერიოზულ პრობლემეფს ურჩქინანდჷ. ბუნაშ მაკათურეფს მიოჩქჷდეს, ნამუდა თენა ხვალე კუნტახანური მოლინა რდჷნ, მარა პიტერ ჯენერი დო ჯუნ ჩაილდი (ჯენერიშ მელამოსე, ბარეტიშ მაჸალე დო მარკ ბოლანიშ მუმალ ალმასქუ) უმოს რეალისტურო უჯინედეს თე ოკითხუს:
ჩქიმ ოგრიმიორეს მილუოხვილე დო თინა უბრალეთ...დინაფილი რდჷ. როჯერ უოტერსიქ დო მა ქიგუვორინეთ კუჩხის დო გეგშიპონით სცენაშა. მუ რაგადი ოკო, კათა გახარებული რდჷ, რახან სიდი უჸორდეს. ბუნაქ ქჷდიჭყჷ მეგამა, მარა სიდი უბრალეთ გონქირაფილი გერდჷ. ჸალს გიტარა გითაბუდჷ, ხელეფი გითობუნაფილი აფუდჷ.
ბუნაშო შოკიშმუმაკათინაფალი რდჷ ჯაზიშ დო ბლუზიშ ერუანული ფესტივალიშ ფარგალეფს გჷშულაშ გოუქვაფა. პრესაქ ინფორმირებული იჸუ, ნამუდა ბარეტის ნერვული დადაღარება აჭიროთენდჷნ. ჯენერქ დო უოტერსიქ სიდის ფსიქიატრწკჷმა აკოხვალამა უზუკოლეს, მარა სიდიქ ივარუ თიშა მეულა. თიქ კუნტახანით ქჷდიხორჷ კოკი ფორმენტერას, სოდეთ თის სემ ჰანტი, მუსიკალურ ანდერგრაუნდულ წირეეფს ჩინებულ ექიმი ულუანდჷ, მარა კურნალუას მუთუნქ ვა მაჸუნჷ. ეკენიას ბუნაშ მაართა ააშ ტურნე რდჷ გეგმელი. მუშობაშ ნებაშ გეშა კომპანიაშ Blackhill-იშით დაგვიანებულო მიშაღალირ განაცხადიქ ბუნას მუსხირენი მერჩქინელი კონცერტი გაუქვებაფუ ,ოდო ბარეტიშ დგომარებაქ უმოსო გეუფრაშჷ. დარბაზის Winterland გჷშულაშვანს თიქ გარძახ მოლასჷ გიტარა, ნამუსჷთ სიმეფქ მეხორცქჷ. პეტ ბუნიშ შოუშ ინოჭარუაშვანს თიქ გაორცჷ რეჟისორი თით, ნამუდა რეპეტიციაშ ბორჯის იდეალურო უჸუნუანდჷ პიჯის ფონოგრამას, მარა ინოჭარუაშვანს უბრალეთ გონქირაფილ გერდჷ. კინგიქ ნჭუებულო დოთირუ ააშ ტურნეშ თარიღეფი დო მაართა  რეისით ბუნა ჸუდეშა გოუტუ.
ააშ -შე დორთაშ ბორჯიშე პინქ ფლოიდიქ ქახოლჷ ჯიმი ჰენდრიქსიშ ტურნეშ ინგლისიშ ტერიტორიას. მარა ბარეტიშ დეპრესია იძინანდჷ ტურნეშ მიმალობაწკჷმა ართო. ართ-ართი კონცერტიშა თიქ შურო ვა მერთჷ დო თიში არდგილი დეკინჷ დევიდ ო’ლისტიქ, ბუნაშე The Nice (მით ჰენდრიქსწკჷმა თე ტურნეშ ფარგალეფს შარალენდჷნ). მორჩქილეეფს თეშა გური შურო ვა გოუჩამჷ.
ბარეტიშ, მუჭოთ პინქ ფლოიდიშ ლიდერიშ რინა ბუნაშ რინას ხოლო უმოსი პრობლემეფიშ თუდო ორინუანდჷ. უინ უილსონქ ქჷდიტუ განათებაშ მენეჯერიშ პოზიცია დო გიტარისტწკჷმა ართო მუში მუსიკალური პროექტი ქჷმჷწიჭყჷ. პინქ ფლოიდიქ 1967 წანაშ გერგობათუთას ბრიტანეთის გჷშაშქჷ სინგლი  Apples and Oranges (ააშ-ს თის ვა გიშურთუმჷ). ბუნაშ სუმი მაკათურშო ბარეტიშ დგომარებაქ კრიტიკულ ფარდიშახ ქჷმიოჭირინუ, მუსჷთ თინეფქ უგამეს ახალი მაკათურიშ გეძინათ.
გილმორი ალმათირუ ბარეტის
1967 წანაშ ქირსეთუთას ბუნაქ დევიდ გილმორს მიარზუ პინქ ფლოიდიშ მახუთა მაკათურო მუშაართაფა. გილმორქ დეყაბულჷ. ბარეტი თენერი სხუნაფას ოალუდჷ. თის მუში გჷწორზიეფი ხოლო უღუდჷ: უოტერსიშ თქუალათ, თენა რდჷ ჟირი უსქვამური, ნამუთ სოდგარენ ძირჷნ. ართი ბანჯოს მიოგანდჷ, მაჟირა - საქსოფონს. დო ჟირი მობირე ცირა ხოლო ოკოდჷ. გილმორი უკვე ჯგირო იჩინენდჷ ბარეტის. თინეფი 1960-ამეფიშ დაჭყაფუს ართო გურაფულენდეს კემბრიჯიშ ტექნიკურ უნივერსიტეტის, მიოგანდეს ჰარმონიკას დო გიტარეფს დო მოგვიანაფილო ავტოსტოპით საფრანგეთშა იშარეს, სოდეთ შოშეეფს მიოგანდესჷნ. 1965 წანას, დიო ხოლო Joker's Wild-იშ მაკათურობაბორჯის, გილმორქ დუდო ძირჷ The Tea Set. სტივ ო’რურკიქ (ბრაიან მორისონიშ ასისტენტიქ) პინქ ფლოიდიშა მოულა ბორჯიშე თის მუში ჸუდეს მილარინალი დო მარას 30 ფუნტი გაგმურთჷ. გილმორქ ბონას ქჷმიაკითხუ მუსიკალურ მაღაზიას კემბრიჯის დო ქიჸიდჷ სპეციალურო ენწყილი ჸვინთელი Fender Stratocaster. 1968 წანაშ ღურთუთას თიში ბუნაშა მოულაშ გეშა ოფიციალურ განცხადებას რდჷ მოშნაფილი. ჯინჯიერო თინა არძოს გაჩინებაფეს, მუჭოთ პინქ ფლოიდიშ მაჟირა გიტარისტი დო მახუთა მაკათური. ბუნა გეგმენდჷ ბარეტიშ მუჭოთ ბირეფიშ ავტორიშ დოტებას. ჯენერი იშინანდჷ: გურს მიღუდეს, ნამუდა დეივი ოკო ჸოფედუკო სიდიშ ალმათირე დო თიში სარიკო ერთეფი ოკო დოუფორუდუკო. მუჟამცჷთ თექ ვა გამართჷნ, ბარეტის ხვალე ბირეფიშ ავტორობა გჷწარზის. ანუ იტალენდეს საქვარიშ დინოხოლე, მარა თეშ, ნამუდა შხვეფსჷთ უმუშებუდესკონ. გილმორიშ ართ-ართი მაართა საღალე რდჷ სინგლიშ Apples and Oranges პრომო-ფილმის გიტარაშა მეგამაშ გოსახიერაფა. სიდი ზალამენდჷ, ქოუძირაფუდუკონ, ნამუდა მენდიშწაულა თიშე შორს რდჷნ დო ეცადჷ, ბუნაშ მაკათურეფიშა ახალი ბირა ქუდოუგურუაფუდუკონ, Have You Got It Yet?. მარა სტუდიას რეპეტიციაბორჯის თინა ირო თირანდჷ კომპოზიციაშ სტრუქტურას, მუდგაშ გეშათ თიშ მიკოწონებაქ გაჭირდჷ.
ბარეტწკჷმა მუშობაქ რთულქ იჸუ. საუთჰემპტონს გეგმელი კონცერტიშ წოხოლე, მუჟამცჷთ არძოქ ოშარალუ ავტობუსშა მინილჷნ, მიდგარენქ იკითხჷ, მიდეჯუმანდეს დო ვარ სიდის, მარა გამა რდჷ ჯანდაბას, მუშო მოკონა. მოგვიანაფილო უოტერსი ეშანჷნდჷ: თინა ჩქინი მაჸალე რდჷ, მარა ასე უკვე ჯინჯიერო თიშ გაჩემებას ვოცადუდით. 1968 წანაშ მელახიშ დაჭყაფუს პინქ ფლოიდიქ აკოხვადჷ პიტერ ჯენერს დო ენდრიუ კინგის, Blackhill Enterprises-იშ ბიზნეს-პარტნიორეფს, ქუჩიებინუდესკონ ბუნაშ მუმალუშენინ. ბარეტიქ დეალჷ, ქჷდოუტებუდუკო პინქ ფლოიდი. რეალობაშ მეჯინათ, გეგნოჭყორდჷ, ნამუდა Blackhill Enterprises, მუჭოთ ამშვჸურეიან გოართოიანაფა, აკოცენდჷნ, მუქჷთ საბოლათ მოხვადჷ კჷნე თი თუთას. ჯენერიშ დო კინგიშ არზით, ბარეტი რდჷ პინქ ფლოიდიშ კრეატიული ძალა. თინეფქ გეგშეგორეს თიწკჷმა დოსქილადა დო პინქ ფლოიდწკჷმა ურთიართალაშ გასურება. ბრაიან მორისონქ ახალი მენეჯერიშ სახეთ სტივ ო’რურკიშ გჷშაგორუა მიწონუ. ბარეტიშ ულაშ გეშა ფორმალური განცხადებაქ გჷმიბჟინუ 1968 წანაშ 6 პირელს, მორო სინანდულეს თექ თიშ დე ფაქტო ულაშე გარკვიულ პერიოდის მოხვადჷ. ბარეტი ბორჯგიშაშქუმალირო მუკმორჩქინდჷდჷ თინეფიშ აბანობურ კონცერტეფს. რახან თინა ბუნაშ სიმბოლოს წჷმარინუანდჷნ, გილმორი აძვილებური რდჷ, ოტელევიზიე გჷშულეფიშ ბორჯის თინა გუსახიერებუდუკო ფონოგრამაშა პიჯიშ მეჸუნაფათ. მარა პინქ ფლოიდის უკვე ახალი მოღე ხოლო ურჩქინდჷდჷ, მუნერით რდჷ It Would Be So Nice დო Careful With That Axe, Eugene. 1968 წანას, ევროპულ კონცერტეფშახ, თინეფს ტურ-მენეჯერი პიტერ უოტსიქ ქახოლჷ.
A Saucerful of Secrets
მაჟირა სტუდიური ალბომიშ ინაჭარალო ბუნაქ დაართჷ ები როუდიშ სტუდიას. მუსხირენი ბირა, დოჭარილ ბარეტწკჷმა ართო, მუნერით რდჷ Jugband Blues, უკვე ხაზირ უღუდეს (თენა რდჷ თიშ ეკონია ოფიციალური ინნაჭარა ბუნაწკჷმა ართო). უოტერსის უღუდჷ სუმი ოავტორე ნომერი, Let There Be More Light, Corporal Clegg დო Set the Controls for the Heart of the Sun (ეკონიას გილმორიშ დო ბარეტიშ გიტარეფი მიოგანს). რაიტიშ რდჷ See-Saw დო Remember a Day. ნორმან სმითიშ გეწურაფათ, მოხვადჷ მოღეშ ნორთიშ დინოხოლენურ სტუდიეფს დინოჭარუაქ, მუთ ართგვარ ექსპერიმენტო დო The Piper at the Gates of Dawn-იშ ტრადიციეფიშ გოგინძორაფათ შილებე მირჩქინუასჷნ. სმითის თინეფიშ მუსიკალური სტილი ვადუმაჯერებელო მიოჩქჷდჷ, მარა, მუჟამცჷთ მეისონქ ივარუ Remember a Day-შ დინოჭარუას კათინინ, ნორმანქ თინა დოთირუ. რაიტი იშინანდჷ სმითიშ მერინას ხონარიშინმაჭარალი სესიეფიშ მეხჷ. თიქ მაჟირა ალბომიშ ინოჭარუაშ ბორჯის ხეს ეუკუნჷ. დღას ვა უთქუალჷ ფრაზეფი, მუნერით რე ’თე ოძიცე ზიმოთიშ 20 წუნიშ დინოჭარუა ვა შილებე'. ვართ უოტერსი, ვართ მეისონი, ონოტე ნინას ვა ღვალენდეს, ათეშენ კომპოზიციაშ A Saucerful of Secrets ეგაფაშვანს დორხველი სისტემა გეგმიგონეს. გილმორქ თინეფიშ მუნაღოზა მოგვიანაფილო გეჭარჷ, მუჭოთ არქიტექტურული დიაგრამა.
A Saucerful of Secrets გჷშართ კჷნე თი წანაშ მანგის. წოხოლენი ალბომიშ კაბრა ვიკ სინგიშ ფოტოსურათეფით დო სიდ ბარეტიშ ნახანტათ რდჷ გადინდარებული-და, თე ალბომშო EMI-ქ ბუნას ნება ქჷმეჩჷ, დორხველი დიზაინერი გეშუგორუდესკონ. თენერეფქ იჸუეს სტორმ თორგერსონი დო ობრი პაუელიქ. უკულნეშის თორგერსონქ ახოლჷ ბუნაშ დახე არძო ალბომიშ კაბრეფიშ, თეშინეშეს მუჭოთ სინგლეფიშ დო მერსხილი პროდუქციაშ გოფორმაფას.
ალბომიშ გეშა არზეფი შხვადოშხვანერი რდჷ. ჯონ პილიშ არზით, თინა ...რელიგიურ რიტუალს გჷდჷ. 'NME'' მიოჩქუდჷ, ნამუდა ოდუდჯოხოე კომპოზიცია რდჷ ხანგინძე დო ყორყელშა ეკმაჸონაფალი, ოდო თიში მონოტონური გოვითარაფა მუთუნით ვეთმინწყუმუდჷ.
ალბომიშ გჷშასქუმალაშ დღას ბუნაქ აკათჷ ჰაიდ პარკის მანჯებულ სუმი უფასო კონცერტიშე მაართა შოუს. თიშ ორგანიზატორი Blackhill Enterprises რდჷ. კონცერტის ოკათუდეს როი ჰარპერი დო ჯეთრო ტალი ხოლო. სტივ ო’რურკი, ოთხურიშ არზით, რდჷ გოსოფური გიმმოჩამჷ, მიდგაშ ბიზნეს-შორსჯინელობაქ თიშ ესთეტიური ინტერესეფი დაორჲუ. მუჟამცჷთ მორისონქ დორხველი ბიზნესი NEMS Enterprises-ის მეჸიდჷნ, ო’რურკიქ გჷნირთჷ ბუნაშ კერზო მენეჯერო. თეთ თინეფქ ქიშილებეს იმიჯიშ გჷშათინუა ხოლო, დირთეს მუ ამერიკაშა, ბუნეფწკჷმა Soft Machine დო The Who ართო.
საუნდთრეკეფი
1968 წანას ბუნაქ იმუშუ რეჟისორ პიტერ საიკსიშ ფილმიშ კომიტეტი მუსიკაშე. კჷნე თი წანაშ ქირსეშახ გჷშეშქვინჷ Point Me At The Sky, ნამუთ წოხოლენი ინნაჭარეფშე უმოსო პოპულარული ვა ჸოფე დო წანეფიშ მეძენას სქიდუდჷ პინქ ფლოიდიშ აკა კაკალია ოფიციალურ სინგლო. 1969 წანას ინიჭარჷ მუსიკაქ ბარბეტ შროდერიშ ფილმიშო უმოსი. საუნდთრეკი, ნამუთ პინქ ფლოიდიქ გჷშაშქჷნ, გურგაჩამალი ინნაჭარა რდჷ - ალბომიშ A Saucerful of Secrets მოღეწკჷმა ართო თინეფიშ  ოკონცერტე ერკებულს გჷმორჩქინდჷ ახალი კომპოზიციეფქჷთ. 1969 წანაშ კვირკვეს მისურჷ თინეფიშ ოკონცერტე ტურნექ, ეკონია კონცერტით ომაფე ოფესტივალე დარბაზის. გილმორს თე შოუს ინციდენტიქ მოხვადჷ - ელექტროშოკიშ გეშა (ნამუთ ძაბუაშ გეშა მიღუნ) თიქ ედომუშამ სცენა გოფურინჷ. ოკონცერტე გჷშულეფქ თე პერიოდის კონცეფტუალური შოუშ, The Man and The Journey (ადამიერი დო შარალუა) სახეთ იჸუ წჷმორინაფილქ, მუსჷთ ოკათუდჷ ხანტუ პიტერ დოკლიშ პროექციეფი დო ხონარიელ ეფექტეფიშ ნორთი, მოგვიანაფილო გჷმორინაფილი 1970 წანაშ კომპოზიციას Alan's Psychedelic Breakfast. რეჟისორ მიქელანჯელო ანტონიონიშ ფილმიშო ზაბრისკი პოინტი საუნდთრეკიშ აკოქიმინუაშვანს ბუნაქ გეგნოფურინჷ რომშა, სოდეთ ისვანჯუდჷ ფეშენებელურ სასუმაროს დო ჭარუნდჷ მუსიკას. უოტერსიშ თქუალათ, ანტონიონიშ წკუმინი ვა რდუკონ დო თირაფეფი, მიშაღალირი თე ინნაჭარეფშან, სამუშაშ თება ართ მარაშე ნორკებუ ბორჯის მიკორინუანდჷ. სინანდულეს, ფილმის მოხვადჷ თინეფიშ ხვალე სუმი კომპოზიციაქ. დოსქილადირ მუსიკოსეფ შქას რდეს Grateful Dead, The Youngbloods, პეტი პეიჯი დო როლინგ სტოუნზი (თინეფიშ ბირაქ You've Got The Silver ვა მოხვადჷ მუსიკალურ ალბომს ფილმიშ საუნდთრეკით). ართ-ართი კომპოზიციაქ, ჯოხოდვალათ The Violent Sequence, მოგვიანაფილო გჷნირთჷ ბირათ Us and Them დო მიშაღალირქ იჸუ ფინქ ფლოიდიშ 1973 წანაშ ალბომშა The Dark Side of the Moon. თე პერიოდისჷნე ბუნა მუშენდჷ ანიმაციური ფილმიშ როლო საუნდთრეკშე, მარა დოფინანსაფაშ პრობლემეფიშ გეშა ფილმიშე მუშობაქ მეჭყორდჷ. უოტერსიქ გეგნოდგჷ ხოლო ართი ნობიჯგუ კინოოქიანუს, რონ გისინიშ კათინით ფილმიშ რსხული მუსიკაშ აკოქიმინუათ.
Ummagumma დო Atom Heart Mother
მინი|upright|left|[[როჯერ უოტერსიშ გჷშულა ფინქ ფლოიდიშ აკოდგინალუას, ლიდსიშ უნივერსიტეტი, 1970 წანა]] Ummagumma გჷნირთჷ შორს გინოდგუმილჷ ნობიჯგო თინეფიშ წოხოლენი ნახანდეფიშა ალაზიმაფათ. ახალი მოღე თის მორჩილ მუდანობათ რდჷ. თიქ გიშეშქვინჷ EMI-შ დორხველ Harvest-ის. ალბომიშ მაართა ჟირი ხასჷლა წჷმარინუანდჷ მანჩესტერიშ კომერციული კოლეჯიშ დო კლუბიშ Mothers (ბირმინგემი) ცოცხალ ინნაჭარეფს. მაჟირა ფირფიტაშ ირი ნანთხალი რდჷ ბუნაშ ირი მაკათურიშ სოლო-ექსპერიმენტი. 1969 წანაშ გჷმათუთას Ummagumma-შ გჷშაშქუმალას პოზიტიური ფასებეფქ მაჸუნჷ. თის მეჸუნდჷ 1970 წანაშ Atom Heart Mother. ბუნაშ წოხოლენი ალბომი ინმიჭარუდჷ ოთხფირამ ინმაჭარალსჷ-და, Atom Heart Mother ირინუანდჷ ბრუოფირამს. ოდუდჯოხოე პიესაქ, ჯოხოდვალათ Amazing Pudding წჷმორინაფილქ იჸუ საფრანგეთის, მორო თიშ სტუდიური სიმორიშ გეშა გადარქ პიკის ქჷმიოჭირინუ დო ხონარშენ რონ გისინქ ისოფჷ. ართი თუთაშ მეძენას თინა მუშენდჷ პარტიტურაშე, მარა ბუნაშ ჸურეშე თე ამბეს აკოქიმინჯალური თია მინიმალური რდჷ. კომპოზიციაქ სურებულქ იჸუ ჯონ ოლდისიშით, ნამუქჷთ სტუდიაშა დორხველი ბუნა ხოლო ქომიჸუნჷ. ნორმან სმითიშა მეწურაფილქ იჸუ, მუჭოთ ემაჸონაფალ პროდიუსერშა, მორო თენა რდჷ თიშ ბუნაშ დისკოგრაფიას ეკონია გჷმორჩქინა. გილმორი მოგვიანაფილო ოდუდჯოხოე ნომერს ნორკებ თოჸუჯის არზენდჷ, ეშანჷნდჷ მუ, ნამუდა თინა სიბორუეფით რე ეფშა, მორო 2001 წანაშ ინტერვიუს შინანდჷ, ნამუდა ჯგირი ცადება რდჷ, მარა თენერი ცადებაშე ჯგირი მუთუნი ვაგშმურს. უოტერსიშ პოზიცია თაშნეშე კრიტიკული რდჷ. თიში თქუალათ, ვარიას ვა თქუანდჷ თე ინნაჭარაშ ოგვამეშა გინოჸოთამაშენ, თეში ნამუდა მითინს ვა მოურჩქილუაფუდუკო დღასინ. მარა Atom Heart Mother-შ გოართოიანაფილი ომაფეშ ტერიტორიას დიდი წჷმოძინაქ ხვადჷ თიათ. 1970 წანაშ 27 მანგის ბათის აკოდირთჷ თიშ, მუჭოთ გასურებულ ნახანდიშ ოკონცერტე პრემიერაქ, ორკესტრიშ დო ბუნაშ ალარინელო. 1971 წანას ჟურნალიშ Melody Maker ტარებულ მაკითხირალეფიშ გჷმოკითხირს ფინქ ფლოიდიქ დეკინჷ მაჟირა აბანი დო მაართათ რინაშ მეძენას, რეალური ფინანსური მუშნალიშ მაღვენჯო გჷნირთჷ. მორო, კჷნე თი წანას ნიუ-ორლეანს ხირილქ იჸუ თინეფიშ ტექნიკაქ, ნამუთ დახე 40.000 დოლარიშ ღირებაშ რდჷ. თექიანი პოლიციაშ ჸურეშე გორუაშ ოპერაციას მუთუნქ ვა მაჸუნჷ. რეალური მოხვარაქ ხვალე თიწკჷმა იძირჷ, მუჟამცჷთ საქვარს გფბ-ქ მიშახოლუნ.
Meddle
1971 წანაშ დაჭყაფუს, ტურნეშე Atom Heart Mother დორთაშვნას, ბუნაქ ქჷდიჭყჷ მუშობა ახალ ალბომშე. თიშ გურშენი, ნამუდა ახალი მოღე ვა უღუდესჷნ, მუსიკოსეფს უბრალე ექსპერიმენტეფი მუკმოჸუნდეს. ინჟინერ ჯონ ლეკიშ თქუალათ, სესიეფი იჭყაფუდჷ დღაშით დო მაჟირა ოჭუმარეს ითებუდჷ, მარა თე პერიოდის მუთუნი ვეჭარუდჷ. ვართ ხონარიშინმაჭარუ კომპანია მაწუხენდეს, ხვალე თინეფიშ მენეჯერი გამუკორჩქინდუდუ-და დო ართო მუსხირენი ბოთილს გებშუნდით ვარა პაპროზის ქუმუნტენდით. ხანგინძე პერიოდიშ მეძენას ბუნა უბრალე ხონარეფშე ვარა გიტარაშ სოლოშე მუშენდჷ. დღალეფიშ მეძენას თინეფი სტუდიას Air ხედეს დო ოცადუდეს მუსიკაშ აკოქიმინუას შხვადოშხვა დინოხოლენურ მოხვარაშ მეკონით - თე პროექტის თინეფქ დართეს The Dark Side of the Moon-იშ უკული, ალბომშახ Wish You Were Here. ალბომიშ Meddle აკოქიმინუაქ ბორჯიშ დიდი პერიოდი მიკორინუ - დინოჭარუაქ ქჷდიჭყჷ პირელიშ მაართა გვერდის, მარა თუთაშ მაჟირა გვერდის ფინქ ფლოიდის უღუდჷ კონცერტეფი დონკასტერს დო ნორვიჩის, თაში ნამუდა დინოჭარუას ხვალე თუთაშ ბოლოს დართეს. მესის მოხვადჷ ბორჯიშ გორთუალაქ ები როუდიშ სესიეფს, რეპეტიციეფს დო ბრიტანეთის მანჯელ კონცერტეფს შქას. მანგის დო კვირკვეს ბუნა ჯინჯიერო ევროპაშ შხვადოშხვა დარბაზის გჷშმეშჷ. მარაშინათუთასს თინეფქ შორიშ ბჟაეიოლ დო ავსტრალიაშა მიდართეს, ოდო ეკენია ევროპას მუკიჸონეს.
Meddle დუდშე, 1971 წანაშ 30 გჷმათუთას ააშ -ს გჷშართჷ, ოდო 13 გერგობათუთას - გოართოიანაფილ ომაფეს  ბუნა თე ბორჯის ააშ -იშ ტურს მანჯუნდჷ. როლინგ სტოუნიშ მასხუნალქ ჟან-შარლ კოსტაქ ეშანჷ: Meddle რე დევიდ გილმორიშ ვარი ხვალე, მუჭოთ ბუნაშ აკმაქიმინჯე ძალაშ განტკიცება, ვარინ ანტკიცენს, ნამუდა ბუნა კჷნე ივითარებუნ, ოდო NME-შ არზით, თენა რდჷ გჷშაკერძაფილო ჯგირი ალბომი. ჟურნალიშ Melody Maker მასხუნალი მაიკლ უოტსი გაორცებულ რდჷ დო ჭარუნდჷ, ნამუდა დისკი წჷმარინუანს ვაჸოფილ ფილმიშ საუნდთრეკის დო ეშანჷნდჷ, ნამუდა თაქ რე ებირაფაშ დო სიჸალეშ დიდი მუდანობა, ნამუთ მუთუნს ვამომღანა. Meddle მირჩქინუაფუ ბარეტიშ გოლინაშ თუდო რენჯი ბუნაშ დო ალმახანურ ფინქ ფლოიდიშ შქას გჷნმალჷ ფაზათ. ბუნაშ შხვა გჷშაშქუმალეფი ეკონია პერიოდის საუნდთრეკეფს წჷმარინუანდჷ, მუნერით ორდჷ More დო Zabriskie Point. Atom Heart Mother რონ გისინიშ დო სესიური მუსიკოსეფიშ გოლინაშ თუდო რდჷ ჭარილი თეშ, ითამ თის ედომუშამ ბუნა აკმოქიმინუნდჷნ. 1972 წანას ფინქ ფლოიდიქ კჷნე იმუშუ ფილმიშ მუსიკაშე, თეჟამო - კჷნე რეჟისორ ბარბეტ შროდერწკჷმა. თენა რდჷ ალბომი Obscured by Clouds, ფილმიშ ვე საუნდთრეკი. დინოჭარუა მიშჷ პარიზწკჷმა, Château d'Hérouville-იშ ჩინებულ სტუდიას. ალბომქ, გჷშულაშვანშენო გემშაჭირინუ ააშ -შ ბილბორდიშ ჩარტიშ 50-ურშა. კჷნე თი პერიოდის გჷშართჷ ბუნაშ ბირეფიშ კათელქ Relics.
The Dark Side of the Moon
right|მინი|ალბომიშ [[The Dark Side of the Moon ცოცხალი რსულება ერლს კორტის, 1973 წანას. (კვარჩხანშე მარძგვანჸურე) დევიდ გილმორი, ნიკ მეისონი, დიკ პერი, როჯერ უოტერსი]] ბუნაშ გეჸვენჯი ალბომი, The Dark Side of the Moon (ნამუდგაშ ჯოხოდვალა უმოსო გინოლასირობას, ვინდარო ასტრონომიას ოწაწჷ) ალან პარსონსიშ,  EMI-შ ხონარიშ ტექნიკოსიშ მოხვარათ, 1972 წანაშ  მესის - 1973 წანაშ  ღურთუთას, ები როუდშე იჭარუდჷ. 1972 წანაშ დიდი პერიოდი დეკინჷ ახალი მოღეშ ოკონცერტე ტურეფშა წჷმორინაფაქ დო ფილმიშ  Pink Floyd: Live at Pompeii გჷნოღალაქ. მოგვიანაფილო ფინქ ფლოიდიქ კჷნე ესურჷ ევროპას. პარსონსის ოხვარუდჷ პროდიუსერი კრის თომასი, ნამუქჷთ დიდი თირაფეფი მიშეღჷ ოართე მიქსიშა დო გეუძინჷ შხვადოშხვა ეფექტეფი, მუნერით რდჷ ექო ბირას Us and Them. ალბომიშ კაბრაშ დიზაინი აკოქიმინჷ სტორმ თორგერსონიშ დო თიში მაჸალეეფიშ სტუდიაქ Hipgnosis, ოდო ჯინჯიერ სურათიშ კაბრას წჷმარინუანდჷ ხანტუ ჯორჯ ჰარდიშით გჷნოჩამილ პრიზმა, სინთეშ დისპერსიათ. ბარეტიშ ულაშ უკული ტექსტეფიშ ავტორი ჯინჯიერო უოტერსი რდჷ დო თინა მეწურაფილი რე თე ალბომიშ ტექსტეფიშ ჯინჯიერ ავტოროთ.
ალბომიშ წჷმოძინაქ ბუნას მოუღჷ თეიშახ უძირაფჷ ფინანსური შელებეფი ხოლო. რიჩარდიქ დო როჯერქ ქიჸიდეს დიდი ჸუდეეფი გალენ საგანოეფს, ოდო ნიკ მეისონქ გჷნირთჷ ჯვეში მანქანეფიშ კოლექციონერო ალბომიშ ააშ -ს წჷმოძინაშა დიდი გოლინა იღვენუ Capitol Records-ქ. თიში ახალი დუდმახვენჯიშ, ბასკარ მენონიშ მოულაშენო, ააშ -ს გჷშაშქუმალირი წოხოლენი ალბომეფიშ ალაზიმაფათ თოჸუჯიშ მინი დოსქილადირ წჷმოძინაქ კვარჩხიშე მიკირთჷ. ბუნაქ დო თინეფიშ მენეჯერქ Columbia Records-წკჷმა ახალი კონტრაქტი გაფორმეს. რდჷ ინფორმაცია, ითამ ავანსიშ სახეთ ბუნაქ ეჭოფჷ 1 მილიონი ააშ დოლარინ (ამუდღანერი მუნაჩეემფით - 4,942,149 ააშ  დოლარი). თიშ უმუკუჯინუო, ნამუდა ინგლისის ფინქ ფლოიდი კჷნე ვა გჷშმაშქვანდჷ სინგლეფსჷნ, Money-ქ გჷშართჷ ააშ -ს დო თექ დორხველი თია მიშეღჷ ახალი ალბომიშ წჷმოძინაშა.
Wish You Were Here
ფინქ ფლოიდიქ სტუდიაშა 1975 წანაშ ღურთუთას დიირთჷ. ალან პარსონსიქ ბუნაწკჷმა მუშობაშე ვარია თქუ დო დორხველი პროექტით, The Alan Parsons Project დეკავჷ. თეშენი ბუნა ბრაიან ჰემფრიზწკჷმა ართო წორომოხანდენდჷ, ნამუსჷთ უკვე უღუდჷ More-იშ ინოჭარუაშ გომორსილობა. ახალი მოღეშ სხუნუა სირთულას წჷმარინუანდჷ. Dark Side of the Moon-იშ წჷმოძინაქ ოთხხოლო მუსიკოსი ფიზიკურო დო ემოციურო გოჩოლუ. რიჩარდ რაიტიშო თე სესიეფქ დორხველი რინაშ რთულ პერიოდის აკოხვადჷ, ოდო უოტერსი თინეფს ჭიროთუათ კოროცხუნდჷ. შხვეფწკჷმა ალაზიმაფათ, გილმორი უმოსო რდჷ დოინტერესაფილი რინელ მოღეშ გაუჯგუშებათ. მეისონიშ ფანია აკმოცენდჷ, მუქჷთ თის უბაღინაფუობაშ დო გურრგილობაშ ღიაბი ქჷმეუძინჷ. თენა მუში მუსიკალურ კარიერაშათ ქიმინჯალენდჷ.
ოკო ვთქუე, ნამუდა რთული პერიოდი რდჷ. ბაღანობაშ არძო ნარტი ითამ ეჸონაფილი რდჷ დო მოსოფელს არძოშე გჷმოჩამუ ბუნა ვორდით. ცირეფი, ფარა, დიდება დო ა.უ... ირფელი ქობძირით დო უციო რდჷ, აკომიფასებუდესკონ, უკულნეშის მუს ბქიმინუნდითჷნ. ირფელი თენა რდჷ ამაბორჯებელი დო სიჩოლიეთ ეფშა პერიოდი.
თიშ უმუკუჯინუო, ნამუდა ალბომს გარკვიული გეზა ვა ნოღვენ, უოტერსიქ მიფირქჷ ახალი კონცეფცია. 1974 წანას უკვე დესახჷ სუმი ახალი კომპოზიციაქ, ნამუთ ირსულებაფუაფუდჷ ევროპული კონცერტეფიშ ბორჯის. თე ნომერეფქ გჷნირთჷ ახალი ალბომიშ ოსხირო, ნამუდგაშ მიშალუს გიტარას ებირაფილ ოთხი ნოტი (შენთხვიათ ნაძირეფი გილმორიშით), უოტერსიშ ჰონიას ორთინუანდჷ სიდ ბარეტიშ ართგვარ ლანდის. თე ბირეფს აკოჯამებული რდჷ თინეფიშ ჸოფილი კოლეგაშ ემაღალაფა დო დონთხაფა: მოკოდჷ, მუთ შილებენ ხოლო ბპჸოფედიკონ ჩქიმ ღიაბეფწკჷმა...სიდიშ დინაფაშ გეშა ართგვარ უგურკვიებუ, ეუჩილითაფუ მელანქოლიაწკჷმა. ალბომშე მუშობაბორჯის სტუდიას უნელო გამუკორჩქინდჷ დუდო ბარეტიქ. თორგერსონი იშინანს, ნამუდა თინა ხედჷ დო მეჩიებუდეს, მარა სინანდულეს დუდო თექ ვა რდჷ. ანგარიათ სიდიქ დითირჷ დო თინა დუდშე ვეჩინეს. გჷნოჩამათ, უოტერსი თე აკოხვალამათ მოსერელი რდჷ. სიდიქ თი დღასჷნე სტუდია ჯგირობუაშ დოჩინაშ უმუშო ქჷდიტუ.
ახალ ბირეფს მიშეძირედჷ მუსიკალური ბიზნესიშ დუდუშუკინებუ კრიტიკა. ჟირი ბირა, Raving and Drooling დო Gotta Be Crazy ვა მიშეღეს ალბომშა. სტორმ თორგერსონიშით ალბომშო აკიქიმინჷ ჟირი კონვერტიქ. მაართა რდჷ ჯინჯიერი, უჩა ფერიშ, გიოჭაბაფალი იარლიყით, ნამუშათ გჷმოხანტილი რდჷ ბუნაშ მაკათურეფიშ ოთხი სტიქია (ჰეერი, დიხა, დაჩხირი, წყარი) დო ჟირი მექანიკური ხე. მაჟირა კონვერტიშა გიშაღალირი რდჷ ჟირი ბიზნესმენი, ნამუთ ართიანიშ ხეშ გიწოღალათ ართნერ კომუნიკაციას ორსხუანდჷ. ართ-ართი თინეფშეიანი დაჩხირმონტებული რდჷ. თენერი გჷმოსახილობაშ იდეა რდჷ თინა, ნამუდა კათა ფულუნს რეალურ სახეს, რახან ოშქურჷ დაჩხირს მიშანთხაფაშან.
ალბომიშ Wish You Were Here დიდი ნორთიშ ოკონცერტე პრემიერაქ აკოდირთჷ ნებუორთიშ ფესტივალს, 1975 წანაშ 5 კვირკვეს. ეკენიას დისკიქ საბოლათ გჷშელჷ. ბრიტანეთის დო ააშ -ის თიქ მიოჭირინუ #1 პოზიციას. თიქ პოზიტიური ფასებეფი ეჭოფჷ. რობერტ კრისტგოუ ჭარუნდჷ: ...მუსიკა - სოდეთ სინთეზატორი ჯინჯიერო ხვალე ტექსტურაშო, ოდო გიტარა ხვალე კომენტირაფაშო გჷმირინუაფუ - ქექე დო მიკმაჭოფალი ვა რე ხვალენ, ვარინ თინერ სიმფონიურ აიარობას ოჭირინუანს, მუთ ალბომს The Dark Side of the Moon თაშნე რთულას რდჷ გჷნოჩამილინ.
Animals
მარჯვნივ|მინი|[[ბეტერსიშ ელექტროსადგჷმი, გჷმოსახილი ფინქ ფლოიდიშ 1977 წანაშ ალბომიშ Animals კაბრას.]] ნებუორთიშ ფესტივალიშ უკული ბუნაქ იჸიდჷ სუმსართილამ ნოდგჷმი ისლინგტონიშ რაიონს, ბრიტანია როუშ 35-ის, ნამუქჷთ უკულნეშის ხონარიშინმაჭარალ სტუდიათ, Britannia Row Studios დო ტექნიკაშ ოწკარუეთ გჷნირთჷნ. თიში რეკონსტრუქციაქ 1975 წანაშ მეძენას გეგინძორჷ დო 1976 წანას ფინქ ფლოიდიქ თექ რანწკით მაბრუო სტუდიური ალბომი ინაჭარჷ.
Animals რდჷ უოტერსიშ ხოლო ართი კონცეფციაშ ნაჸოფი, ნამუთ ნორთობურო გჷდჷ ჯორჯ ორუელიშ პოლიტიკურ იანგეს ჩხოლარეფიშ ფერმა. თიშ ტექსტეფს ჩიება რდჷ ჯარალუაშ შხვადოშხვა ფინაშ რინაშენ, მუთ გჷნოჩამილი რდჷ მეტაფორული პერსონაჟეფიშ, ჯოღორეფიშ, ღეჯეფიშ დო შხურეფიშ სახეთ. ბრაიან ჰემფრიზიქ დიირთჷ ალბომიშ ხონარიშ ინჟინერიშ სახეთ. მუშობაქ დისკიშე მისურჷ 1976 წანაშ ქირსეთუთას. ჯარალუას გომაფაფილი სტერეოტიპეფიშ კრიტიკაშ მოხ, ალბომი რდჷ გამა პანკ როკიშ ყარაფიშა, ნამუქჷთ ეფალჷ სოციალური დო პოლიტიკური სიტუაციაშ მეხჷ ნიჰილისტური მერინაშ დო წოხოლენი წანეფიშ როკ-მუსიკაშე ნოსტალგიაშ გამათ. ფინქ ფლოიდი პანკ-როკ მუსიკოსეფშო ხემარააჸაფალი ოღანკეს წჷმარინუანდჷ. ეიოშანალი რე, ნამუდა ჯონი როტენს (სექს პისტოლზი) მუკაქუნდჷ მაისური ფინქ ფლოიდიშ გჷმოსახილობათ, ნამუშათ მიკოჭარილი რდჷ მა ბჯოგჷ. მოგვიანაფილო ნიკ მეისონქ აღიარჷ, ნამუდა პანკ როკიშ არყება თიშო მიოღებელი რდჷ დო წჷმარინუანდჷ კინ თი ანდერგრაუნდის, სოჸურეშეთ ფინქ ფლოიდიქ ეფალუნჷ. 1977 წანას ნიკიქ გჷნირთჷ ბუნაშ The Damned, სტუდიას Britannia Row ინოჭარილი მაჟირა ალბომიშ პროდიუსერო.
ახალი ალბომიშ გოფორმაფა კჷნე თორგერსონს დო სტუდია Hipgnosis-ს ორხველუდჷ, მარა საბოლა დიზაინიშ აკომუშება როჯერ უოტერსიშ კომპეტენციაშა მიშმეშჷ. თიქ გჷშეგორჷ ბეტერსიშ ელექტროსადგჷმიშ მოჯვეშაფილ ნოდგჷმი. 9.1 მეტრაშ სიგჷრძაშ ონბარალი ღეჯიქ გოტებულქ იჸუ ინგლისიშ ცაშა 2 ქირსეთუთას. გჷნოჭყვადილი რდჷ, ნამუდა თინა ოკო მორთინაფედუკო სადგჷმიშ სვირეფ შქას, მარა ბორიაშ გეშა თენა უშულებერი რდჷ. ღეჯიქ გოდინჷ, ქაშადოხოდჷ კენტიშ ოგრაფეს, სოდეთ თინა კილაძირჷ თექიან ფერმერქ (თინა რაგადანდჷ, ნამუდა ღეჯიქ მუში ჩხოულეფი დაშქურინუნ). გჷნოღალეფქ გეახალჷ მაჟირა დღას, მარა საბოლათ ქჷმოხვადჷ ღეჯიშ გჷმოსახილობაშ ელექტროსადგჷმიშ სურათშა მონტაჟიქ.
ალბომშე მუშობაბორჯის ოავტორე თიაქ სხუნუაშ მეკონო გჷნირთჷ. ჰონორარეფი ირთუდჷ ბირეფიშ მეჯინათ. თიში უმუკუჯინუო, ნამუდა დევიდ გილმორიშ თია Dogs-იშ ინოჭარუას (ნამუთ ალბომიშ ართ ხასჷლას დახე ედომუშამო იკჷნენდჷნ), თიქ უოტერსწკჷმა ალაზიმაფათ, ნამუთ ჟირნორთამ Pigs on the Wing-იშ ავტორი რდჷნ, უმოსი მორჩილ ჰონორარი ეჭოფჷ (ეკონია ბირას ჩიება რე უოტერსიშ დო კეროლაინ ანა კრისტიშ ურთიართალაშე.